Na temelju članka 9. Pravilnika o kriterijima za izricanje pedagoških mjera (NN 94/2015) sukladno članku 98. Zakona o odgoju i obrazovanju u osnovnoj i srednjoj školi (Narodne novine, 87/08, 86/09, 92/10, i 105/10, 90/11, 16/12, 86/12, 94/13, i 152/14) Školski odbor Osnovne škole Mate Lovraka, Kutina, uz prethodnu suglasnost Grada Kutina, Klasa: 021-01/15-01/5 , Urbroj: 2176/03-02/01-15-25-12d od 17. prosinca 2015. godine, na sjednici održanoj 29. prosinca 2015. godine, donio je

**IZMJENE I DOPUNE STATUTA**

**OSNOVNE ŠKOLE MATE LOVRAKA, KUTINA**

**Članak 1.**

U članku 4. stavak 3. mijenja se i glasi:

**„Sjedište Škole je u Kutini, Crkvena ulica br. 57.“**

**Članak 2.**

Članak 122. mijenja se i novi glasi:

**„(1) Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.**

**(2) Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:**

* **u hitnim slučajevima usmeno od učitelja za izostanak s njegova sata, najkasnije neposredno prije početka sata**
* **razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka**
* **ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka**
* **učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.**

**(3) Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.**

**Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu.“**

 **Članak 2.**

U članku 126. dodaje se stavak 3. koji glasi:

**„Roditelj koji nije zadovoljan ocjenom iz vladanja može u roku od dva (2) dana podnijeti zahtjev Učiteljskom vijeću radi preispitivanja ocjene.**

**Odluka o ocjeni iz vladanja Učiteljskog vijeća je konačna.“**

**Članak 3.**

Članci od 150. do 168. brišu se.

 **Članak 4.**

Nakon brisanja dodaje se novi članak 150. koji glasi:

**„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 8 dana od dana primitka pedagoške mjere upozorenja.**

**Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku*.***

**Članak 5.**

Iza članka 150. dodaje se novi članak 151. koji glasi:

**„Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.“**

**Članak 6.**

U članku 181. stavak 3. i 4. brišu se.

**Članak 7.**

U članku 200. stavku 4. brišu se riječi i brojke:

**(„Narodne novine“ broj 25/13 ) i („NN“ br. 103/03, 118/06, 41/08, 130/11, 106/12).**

**Članak 8.**

**Dosadašnji članci od broja 169. do 227. sada postaju članci od 152. do 211.**

Ove Izmjene i dopune Statuta donesene su uz suglasnost osnivača Grada Kutine i objavljene su na oglasnoj ploči škole Osnovne škole Mate Lovraka, Kutina, dana 30. prosinca 2015. i stupile su na snagu 7. siječnja 2016.

KLASA: 012-03/15-01/6

UR.BROJ: 2176-37-01-15-1

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vlasta Krpes